Nýverið voru nemendur í 8. bekk að læra um lífið í fjörunni . Skundað var niður í Laugarnesfjöru til að skoða hvernig þörungar raða sér í belti í fjörunni og tekin sýni af ýmsum þörungum , stórum sem smáum . Mikið var af brúnþörungum , þangi og þara , með tilheyrandi smádýralífi , einnig fundust nokkur ígulker . Í smásjársýni af sjó voru svo skoðaðir frumþörungar ( plöntusvif ) sem er lykilfæða annara sjávarlífvera .